CELEX: 62016TN0768
Language: et
Date: 2016-10-31 00:00:00
Title: Kohtuasi T-768/16: 31. oktoobril 2016 esitatud hagi – BNP Paribas versus EKP

9.1.2017   
            
            
               ET
            
            
               Euroopa Liidu Teataja
            
            
               C 6/49
            
         31. oktoobril 2016 esitatud hagi – BNP Paribas versus EKP
   (Kohtuasi T-768/16)
   (2017/C 006/61)
   Kohtumenetluse keel: prantsuse
   
      Pooled
   
   
      Hageja: BNP Paribas (Pariis, Prantsusmaa) (esindajad: advokaadid A. Champsaur ja A. Delors)
   
      Kostja: Euroopa Keskpank
   
      Nõuded
   
   Hageja palub Üldkohtul:
   
               —
            
            
               tühistada ELTL artiklite 256 ja 263 alusel Euroopa Keskpanga 24. augusti 2016. aasta otsus ECB/SSM/2016 – R0MUWSFPU8MPRO8K5P83/136;
            
         
               —
            
            
               mõista kõik kohtukulud välja Euroopa Keskpangalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, mis tugineb õigusnormi rikkumisele, mille Euroopa Keskpank (EKP) olevat toime pannud, tõlgendades Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT 2013, L 176, lk 1; edaspidi „määrus nr 575/2013“) sätteid.
               Hageja heidab EKP 24. augusti 2016. aasta otsusele, millega jäeti rahuldamata taotlus saada luba jätta finantsvõimenduse määra arvutamisest välja nõuded avaliku sektori asutuste vastu (edaspidi „vaidlustatud otsus“), ette seda, et:
               
                           —
                        
                        
                           see on vastuolus Euroopa seadusandja sooviga ja määruse nr 575/2013 eesmärkidega;;
                        
                     
                           —
                        
                        
                           see võtab kõnealuse määruse artikli 429 lõikelt 14 kogu kasuliku mõju;
                        
                     
                           —
                        
                        
                           EKP võtab sellega üle Euroopa seadusandja pädevused.
                        
                     
         
               2.
            
            
               Teine väide, et vaidlustatud otsus sisaldab ilmset viga seoses reguleeritud hoiuste usaldatavusriski hindamisega, kuna EKP jättis arvesse võtmata õigusliku raamistiku ja seda hoiust puudutavad empiirilised andmed ning Euroopa Pangandusjärelevalve asjakohased aruanded, ja tegi hindamisvea seoses nii võimendusriski kui ka muude kaasnevate usaldatavusriskidega.
            
         
               3.
            
            
               Kolmas väide, et vaidlustatud otsus rikub proportsionaalsuse põhimõtet, kuna esiteks rikub see Euroopa Liidu lepingu artiklis 5 sätestatud proportsionaalsuse üldpõhimõtet ja teiseks ei vasta see konkreetsetele nõuetele, mis kaasnevad proportsionaalsuse põhimõttega usaldatavuse järelevalve valdkonnas ja mille kohaselt tuleb usaldatavusnõuded kohandada panga ärimudeli ja riskidega, mis sellega kaasnevad finantseerimissektorile ja majandusele.